text: Pels på museum
  02 januar 2013 kl. 16.25
  Onsdag eftermiddag åbnede udstillingen Den Gyldne Pelsnål på kunstmuseet Trapholt i Kolding.
  For 14. gang er designkonkurrencen Den gyldne Pelsnål blevet afviklet, og fra i eftermiddag kan nysgerrige få et indblik i, hvordan kreative designere bruger pels som materiale.
  Vinderen af konkurrencen blev Ramona Jutta Reile. Hun studerer på Designskolen Kolding, og hendes og flere andres pelskreationer vil være udstillet frem til 24. januar.
  